Diari Oficial de la Generalitat Valenciana


Sumari del DOGV 9992, del 25-11-2024 (2024/12416)

EXTRACTE de la Resolució de 19 de novembre de 2024, del Vicerectorat d'Estudis, per la qual es convoquen ajudes extraordinàries per atendre situacions sobrevingudes provocades per la DANA per a l’estudiantat que curse estudis oficials en centres propis de la Universitat de València en el curs 2024-2025.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9992

Data del DOGV
:   25-11-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/12010

CVE
:   ZCVJ-G-4038-19646

Data del document
:   20-11-2024

Organisme emissor
:   Universitat de València

Tipus de document
:   Extracte

Descriptors 

:   * universitat
    * suport econòmic
    * desastre natural
    * estudiant

BDNS (identif.): 798069

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:

<https://www.infosubvenciones.es/bdnstrans/GE/es/convocatoria/798069>

*Primer. Persones beneficiàries*

La convocatòria està dirigida a l’estudiantat matriculat en el curs 2024-2025 en estudis oficials de grau, màster i doctorat de centres propis de la Universitat de València que tinguen nacionalitat espanyola o d’un estat membre de la Unió Europea o, en cas de persones extracomunitàries, que tinguen la condició de residents en Espanya amb autorització per a treballar, i que acrediten alguna de les circumstàncies establertes en el punt 3.1 de la convocatòria.

Queden excloses d’aquestes ajudes les persones matriculades en títols propis i altres programes no oficials de la Universitat de València i aquelles que estiguen matriculades en centres adscrits.

*Segon. Objecte*

L’ajuda consistirà en una quantitat econòmica per un import màxim de 2.500 euros, en funció de la gravetat i del perjudici econòmic que la persona sol·licitant o la seua unitat familiar hagen patit a causa del temporal de la DANA i que dificulte la continuació dels seus estudis.

*Tercer. Bases reguladores*

La convocatòria està publicada en l'URL:

<https://webges.uv.es/uvTaeWeb/MuestraInformacionEdictoPublicoFrontAction.do?idEdictoSeleccionado=75689>

*Quarta. Quantia*

El pressupost total d’aquesta convocatòria ascendix a 1.600.000 euros.

L’import individual de l’ajuda serà d’un màxim de 2.500 euros en funció de la gravetat i el perjudici econòmic acreditat.

*Cinquè. Termini de presentació de sol·licituds*

El termini de presentació de sol·licituds és d’1 mes comptador a partir de l’endemà de la publicació de l’extracte d’aquesta convocatòria en el DOGV.

*Sisè. Altres dades*

Per a la concessió d’aquesta ajuda es requerix necessàriament la presentació de la documentació indicada a la base 5.2

  

València, 20 de novembre de 2024

(p. d. de la rectora DOGV 30.05.2022)

María Isabel Vázquez Navarro

Vicerectora d’Estudis